Af ukendte årsager gik der onsdag ild i et hus i Moseby ved Pandrup.

Nordjyllands Beredskabs folk kom onsdag ved middagstid på arbejde. På Skovvej i Moseby ud for Pandrup gik der ild i et hus. - Vi kender endnu ikke årsagen til branden. Manden i huset havde forladt det kort forinden, og da han kort efter vender tilbage, står flammerne ud af badeværelsesvinduet. Huset er voldsomt skadet af ilden, som vi har under kontrol, siger indsatsleder Evald Ulstrup fra Nordjyllands Beredskab.